
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Περί ανάθεσης στην Ελληνική Λέσχη Αυτοκινήτου και 
Περιηγήσεων (ΕΛΠΑ) του δικαιώματος έκδοσης και 
χορήγησης τίτλων προσωρινής εισαγωγής - ΟαπιβΙ 
άθ ραεδαρθ θπ άου&ΠΘ, ΟΡΌ - για οχήματα εμπορι¬ 
κής και ιδιωτικής χρήσης κατ’ εφαρμογή α) της από 
18 Μαίου 1956 Τελωνειακής Σύμβασης «περί προ¬ 
σωρινής εισαγωγής εμπορικών οδικών οχημάτων» 
και β) της από 26 Ιουνίου 1990 Διεθνούς Σύμβασης 


«περί προσωρινής εισαγωγής». 1 

Λεπτομέρειες εφαρμογής και λήψη συμπληρωματι¬ 
κών μέτρων για την κατανομή των ποσοστώσεων α¬ 
πό την εσοδεία 1999 απ’ ευθείας στους καπνοπα¬ 
ραγωγούς και στις ομάδες καπνοπαραγωγών. 2 

ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφάλματος στην Δ4/541/21.10.98 απόφα¬ 
ση του Υπουργού Εθνικής Παιδείας και Θρησκευ¬ 


μάτων. 3 

Διόρθωση σφάλματος στην 367559/14.6.99 απόφαση 
Υπουργού Γεωργίας. 4 


ΑΠΟΦΑΣΕΙ Σ 

Αριθ. Τ.3575/43/β0019 (1) 

Περί ανάθεσης στην Ελληνική Λέσχη Αυτοκινήτου και Πε¬ 
ριηγήσεων (ΕΛΠΑ) του δικαιώματος έκδοσης και χο- 
ρήγησης τίτλων προσωρινής εισαγωγής - Οαπιβί άβ 
ρ355&9β βη άουαηθ, Ο Ρϋ - για οχήματα εμπορικής και 
ιδιωτικής χρήσης κατ’ εφαρμογή α) της από 18 Μαίου 
1956 Τελωνειακής Σύμβασης «περί προσωρινής εισα¬ 
γωγής εμπορικών οδικών οχημάτων» και β) της από 26 
Ιουνίου 1990 Διεθνούς Σύμβασης «περί προσωρινής 
εισαγωγής». 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη του άρθρου 7 παρ. 1 της από 18 Μαίου 
1956 Τελωνειακής Σύμβασης της Οικονομικής Επιτροπής 
για την Ευρώπη των Ηνωμένων Εθνών, περί προσωρινής 


εισαγωγής εμπορικών οδικών οχημάτων, η οποία κυρώ¬ 
θηκε με το Ν. 4144/61 (ΦΕΚ34/Α/9.3.61). 

2. Τη διάταξη του άρθρου 1 παρ. 3 του Ν. 4144/61, σχε¬ 
τικά με την κύρωση, μεταξύ άλλων, και της από 18 Μαΐου 
1956 Τελωνειακής Σύμβασης, περί προσωρινής εισαγω¬ 
γής εμπορικών οδικών οχημάτων, σύμφωνα με την οποία 
δια αποφάσεως του Υπουργού Οικονομικών εξουσιοδο¬ 
τείται ο Οργανισμός ή Λέσχη για την εις το άρθρο 7 της ι¬ 
δίας ως άνω Σύμβασης περί προσωρινής εισαγωγής ε¬ 
μπορικών οδικών οχημάτων, προβλεπόμενη έκδοση και 
χορήγηση πολυπτύχων (ΦΕΚ 34/Α/9.3.61). 

3. Την αριθ. Τ.3378/1967 απόφαση του Υπουργού Οικο¬ 
νομικών, με την οποία ανατέθηκε στην ΕΛΠΑ η χορήγηση 
πολυπτύχων για τα εμπορικής χρήσης οχήματα. 

4. Τις διατάξεις του πρώτου άρθρου του Ν. 2401/96, με 
τις οποίες κυρώθηκε η από 26 Ιουνίου 1990 Διεθνής Σύμ¬ 
βαση του Συμβουλίου Τελωνειακής Συνεργασίας περί 
προσωρινής εισαγωγής (ΦΕΚ97/Α/4.6.96). 

5. Τις διατάξεις του άρθρου 4 παρ. 1 του παραρτήματος 
Ατης από 26 Ιουνίου 1990 Διεθνούς Σύμβασης περί προ¬ 
σωρινής εισαγωγής, σύμφωνα με τις οποίες κάθε συμ¬ 
βαλλόμενο μέρος μπορεί να εξουσιοδοτήσει εγγυοδοτι- 
κούς οργανισμούς να παρέχουν εγγυήσεις και να εκδί¬ 
δουν τίτλους προσωρινής εισαγωγής. 

6. Τις διατάξεις του άρθρου 1 παρ. 1 εδ. β’ του Ν.Δ. 
2637/53 «περί εισαγωγής και κυκλοφορίας οχημάτων δυ¬ 
νάμει πολυπτύχων ή τριπτύχων» (ΦΕΚ 294/Α/29.10.53) 
σύμφωνα με τις οποίες η ΕΛΠΑ κατέστη η μόνη αρμόδια 
για την έκδοση τριπτύχων ή πολυπτύχων και για τον εφο¬ 
διασμό με αυτά των κατόχων των ταξινομημένων στη Χώ¬ 
ρα οχημάτων. 

7. Τα με αριθ. 0733/99/ΠΜ/ ΧΠ /6.4.99 και 01297/99/ 
ΠΜ/τα/2.6.99 έγγραφα της ΕΛΠΑ, με τα οποία δηλώνει ό¬ 
τι αποδέχεται το περιεχόμενο της παρούσας και αναλαμ¬ 
βάνει την ευθύνη για την έκδοση και χορήγηση των διε¬ 
θνών τελωνειακών τίτλων προσωρινής εισαγωγής, βάσει 
α) της από 18 Μαίου 1956 Τελωνειακής Σύμβασης «περί 
προσωρινής εισαγωγής εμπορικών οδικών οχημάτων» 
και β) της Σύμβασης «περί προσωρινής εισαγωγής» (Σύμ¬ 
βαση Κων/λεως). 

8. Το από 9.5.97 έγγραφο της Διεθνούς Ομοσπονδίας 
Αυτοκινήτων (ΡΙΑ) και της Διεθνούς Ένωσης Τουρισμού 
(ΑΙΤ), Διεθνών Ομοσπονδιών με τις οποίες είναι συνδεδε- 
μένοι οι εθνικοί εγγυοδοτικοί οργανισμοί για το καθεστώς 

προσωρινής εισαγωγής, από το οποίο προκύπτει ότι, η 
ΕΛΠΑ είναι μέλος των Διεθνών αυτών Ομοσπονδιών. 

9. Το με αριθ. 122166/Ε3/2166/21.5.99 έγγραφο του Υ¬ 
πουργείου Εθνικής Οικονομίας, στο οποίο βεβαιώνεται ό¬ 
τι, μετά την έκδοση της με αριθ. Ε3/5362/1990 κοινής Α¬ 
πόφασης του Υπουργού Αναπληρωτή Εμπορίου και του 
Υφυπουργού Οικονομικών και της με αριθ. 58600/Ε3/ 
6186/ 30.8.95 απόφασης του Υφυπουργού Εθνικής Οικο¬ 
νομίας, η με αριθ. 20465/58 απόφαση του Υπ. Εμπορίου 
δεν ισχύει. 

10. Την αριθ. 1002298/33/Α0006/8.1.97 (Β' 19) απόφαση 
του Υφυπουργού Οικονομικών περί μεταβίβασης της ε¬ 
ξουσίας για υπογραφή με εντολή Υφυπουργού στο Γενι¬ 
κό Γραμματέα του Υπουργείου Οικονομικών, όπως τρο¬ 
ποποιήθηκε και ισχύει με την αριθ. 1047782/693/ Α0006/ 
29.4.97 ΑΥΟ (Β’ 366), αποφασίζουμε: 

Άρθρο 1 

Εξουσιοδοτούμε την Ελληνική Λέσχη Αυτοκινήτου και 
Περιηγήσεων (ΕΛΠΑ) να εκδίδει και να χορηγεί στους δι¬ 
καιούχους: 

Α) Για τα εμπορικά οδικά οχήματα, το προβλεπόμενο α¬ 
πό την από 18 Μάίου 1956 Τελωνειακή Σύμβαση «περί 
προσωρινής εισαγωγής εμπορικών οδικών οχημάτων» 
έγγραφο προσωρινής εισαγωγής με τον τίτλο «οειιτίθί άθ 
ραεδαςθ θπ άου^ηβ» (πολύπτυχο). 

Β) Για τα εμπορικής και ιδιωτικής χρήσης οχήματα, το 
προβλεπόμενο από την Σύμβαση «περί προσωρινής εισα¬ 
γωγής» (Σύμβαση Κων/λεως) έγγραφο προσωρινής εισα¬ 
γωγής με τον τίτλο «δελτίο ΟΡϋΑ», τα οποία είναι διεθνείς 
τελωνειακοί τίτλοι προσωρινής εισαγωγής των μεταφορι¬ 
κών μέσων αλλά και διεθνείς εγγυοδοτικοί τίτλοι, που κα¬ 
λύπτουν τους εισαγωγικούς δασμούς και φόρους στις πε- 
ριπτώσεις παράβασης του καθεστώτος προσωρινής ει¬ 
σαγωγής. 

Άρθρο 2 

Η έκδοση και χορήγηση των ανωτέρω τίτλων προσωρι¬ 
νής εισαγωγής των οχημάτων προϋποθέτει την, από μέ¬ 
ρους της ΕΛΠΑ, συμμετοχή σε Διεθνές Εγγυοδοτικό Δί¬ 
κτυο καθώς και την ανάληψη όλων των απορρεουσών, α¬ 
πό τις ως άνω Συμβάσεις, υποχρεώσεων. 

Άρθρο 3 

Η από μέρους της ΕΛΠΑ χορήγηση των πολυπτύχων ή 
Δελτίων ΟΡϋ στους αιτούντας δικαιούχους γίνεται με τη 
λήψη χρηματικής ή τραπεζικής εγγύησης για την εξα¬ 
σφάλισή της από τυχόν απαιτήσεις δασμών και φόρων έ¬ 
νεκα τελωνειακών παραβάσεων ή άλλων καταστρατηγή- 
σεωντου καθεστώτος προσωρινής εισαγωγής. 

Το ύψος της εγγύησης καθορίζεται στο ποσό των ενός 
εκατομμυρίου (1.000.000) δραχμών και αναπροσαρμόζε¬ 
ται με απόφαση του Υπουργού Οικονομικών μετά από αι¬ 
τιολογημένη πρόταση της ΕΛΠΑ. 

Άρθρο 4 

Η ΕΛΠΑ κατά την έκδοση και χορήγηση των πολυπτύ¬ 
χων και δελτίων ΟΡΌ, για την κάλυψη των λειτουργικών 
και συναφών εξόδων της από τη γενικότερη διαχείριση 
των δελτίων αυτών, προβαίνει στην είσπραξη των υπ’ αυ¬ 
τής καθοριζομένων δικαιωμάτων. 

Άρθρο 5 

Ο κάτοχος του πολυπτύχου ή του δελτίου ΟΡΌ επι¬ 


στρέφει στην ΕΛΠΑ το πολύπτυχο ή το δελτίο ΟΡϋ το συ¬ 
ντομότερο δυνατόν από την εξόφλησή του από τις αρμό¬ 
διες Αρχές. 

Αρθρο 6 

Η παρασχεθείσα εξουσιοδότηση ανακαλείται από τον 
Υπουργό Οικονομικών σε περίπτωση σοβαρής ή επανα¬ 
λαμβανόμενης αθέτησης των υποχρέωσεων που απορ¬ 
ρέουν από την παρούσα. 

Παραίτηση της ΕΛΠΑ από το παραχωρηθέν σ’ αυτή δι¬ 
καίωμα της έκδοσης και χορήγησης των πολυπτύχων και 
δελτίων ΟΡΟ, επιτρέπεται με έγγραφη προειδοποίηση, 
που υποβάλλεται στον Υπουργό Οικονομικών, τουλάχι¬ 
στον ένα εξάμηνο ενωρίτερα. 

Αρθρο 7 

Από την έναρξη ισχύος της παρούσας καταργούνται οι 
Α.9423/153/20.5.65 (ΦΕΚ 354/Β/1965), Τ.4770/26.7.66 
(ΦΕΚ 477/Β/66) και Τ.3378/6.5.67 (ΦΕΚ 329/Β/1967) απο¬ 
φάσεις του Υπουργού Οικονομικών. 

Άρθρο 8 

Από την εφαρμογή της παρούσας απόφασης δεν προ¬ 
κύπτουν δαπάνες σε βάρος του Κρατικού Προϋπολογι¬ 
σμού. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 6 Ιουλίου 1999 

Με εντολή Υπουργού 
Ο Γ ενικός Γ ραμματέας 

X. ΑΛΑΜΑΝΟΣ 

-♦- 

Αριθ. 126/219/3762 (2) 

Λεπτομέρειες εφαρμογής και λήψη συμπληρωματικών 

μέτρων για την κατανομή των ποσοστώσεων από την 

εσοδεία 1999 απ’ ευθείας στους καπνοπαραγωγούς 

και στις ομάδες καπνοπαραγωγών. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΓΕΩΡΓΙΑΣ 

Έχοντας υπόψη: 

Α. Τις διατάξεις 

1. Του άρθρου 1 παρ. 1,2 και 3 του Ν. 1338/1983 εφαρ¬ 
μογή του κοινοτικού δικαίου (Α34) όπως τροποποιήθηκε 
με το άρθρο 6 του Ν. 1440/1984 Συμμετοχή της Ελλάδας 
στο κεφάλαιο, στα αποθεματικά και στις προβλέψεις της 
Ευρωπαϊκής Τράπεζας Επενδύσεων, στο κεφάλαιο της 
Ευρωπαϊκής Κοινότητας Ανθρακος και Χάλυβος και του 
Οργανισμού Εφοδιασμού ΈΥΡΑΤΟΜ" (Α 70) και του άρ¬ 
θρου 65 του Ν. 1892/90 (Α.101). 

2. Του άρθρου 22 παρ. 3 του Ν.992/1979 "περί οργάνω¬ 
σης των διοικητικών υπηρεσιών για την εφαρμογή της 
Συνθήκης προσχώρησης της Ελλάδας τςις Ευρωπαϊκής 
Κοινότητας και ρύθμισης συναφών θεσμικών και οργανω¬ 
τικών κομμάτων (Α 280). 

3. Του άρθρου 29 Α του Ν.1578/1985 "Κυβέρνηση και 
Κυβερνητικά Οργανα (Α137) όπως προστέθηκε με το άρ¬ 
θρο 27του Ν.2081/1992 (Α154) και αντικαταστάθηκε από 
το άρθρο 1 παρ. 2α του Ν.2469/97 (38Α). 

Β. Τους Κανονισμούς ΕΟΚ 

1. Αριθ. 2075/92 του Συμβουλίου "για κοινή οργάνωση 
αγοράς του ακατέργαστου καπνού" (ΕΕΙ215 της 30.6.92 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


19611 


σελ. 70) όπως αυτός τροποποιήθηκε τελευταία από τον 
Καν(ΕΕ) 1636/98. 

2. Αριθ. 2848/98 της Επιτροπής "Περί λεπτομερών κα¬ 
νόνων εφαρμογής του καθεστώτος ποσοστώσεων στον 
τομέα του ακατέργαστου καπνού. 

3. Αριθ. 660/99 του Συμβουλίου "για τον καθορισμό για 
τις εσοδείες 1999 έως 2001 των κατωφλίων εγγύησης για 
τον καπνό σε φύλλα κατά ομάδα ποικιλιών καπνού". 

4. Το με αριθ. 17403/16.2.99 έγγραφο της Επιτροπής. 

Γ. Τις κοινές αποφάσεις των Υπουργών Γεωργίας και Ε¬ 
θνικής Οικονομίας 

1. Με αριθ. 72/95 "κατανομή ποσοστώσεων για την εσο¬ 
δεία 1995". 

2. Με αριθ. 21/96 "κατανομή ποσοστώσεων για την εσο¬ 
δεία 1996". 

3. Με αριθ. 9/97 "κατανομή ποσοστώσεων για την εσο¬ 
δεία 1997" 

4. Με αριθ. 204600/96 για την καταβολή της κοινοτικής 
πριμοδότησης. 

Δ. Το γεγονός ότι απ'τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού. 

Εκτιμώντας, 

• ότι είναι δίκαιο τα μέτρα, που λαμβάνονται με την πα¬ 
ρούσα απόφαση, να αποσκοπούν στην διανομή της πο¬ 
σόστωσης στους παραδοσιακούς ιδίως παραγωγούς. 

• ότι αντίθετα πρέπει να αποκλειστούν απ την εν λόγω 
διανομή ορισμένοι παραγωγοί που επί δύο τουλάχιστον 
συνεχή έτη δεν τηρούν τις υποχρεώσεις τους και δεν α- 
ξιοποιούν ορθολογικά οι ίδιοι και για λογαριασμό τους τις 
ποσοστώσεις τους. 

• ότι πρέπει επίσης να αποκλειστούν ορισμένοι παρα¬ 
γωγοί των οποίων ο μέσος όρος των παραδοθεισών πο¬ 
σοτήτων κατά τα έτη 1995 έως 1997 είναι κατώτερος ορι¬ 
σμένων ορίων 

• ότι πρέπει τα εν λόγω μέτρα να λαμβάνουν υπόψη τις 
συνθήκες που επικρατούν στην αγορά ως προς την προ¬ 
σφορά και ζήτηση ορισμένων ιδίως ποικιλιών και παράλ¬ 
ληλα να αποσκοπούν στην αποφυγή χαριστικών ή αθέμι¬ 
των συναλλαγών μεταξύ των παραγωγών. 

• ότι η κατανομή αυτή θα πρέπει να αποσκοπεί στον ε- 
ξορθολογισμό της ποσόστωσης παραγωγής κάθε παρα¬ 
γωγού. 

• ότι ο εξορθολογισμός αυτός μπορεί να επιτευχθεί 
λαμβάνοντας υπόψη την αποδοτικότητά τους κατά τα 3 έ¬ 
τη 1995-1997. 

• ότι η αποδοτικότητα αυτή αποτελεί το λόγο του α¬ 
θροίσματος των ποσοτήτων που παραδόθηκαν κατά τα έ¬ 
τη αυτά προς το άθροισμα της αντίστοιχης ποσόστωσης. 

• ότι είναι δίκαιο να βελτιωθεί η ποσόστωση ιδίως στους 
παραγωγούς που εμφανίζουν υψηλότερη αποδοτικότητα 
και ιδίως εκείνων με χαμηλό ύψος ποσόστωσης. 

• ότι η βελτίωση αυτή μπορεί να επιτευχθεί απτήν δη¬ 
μιουργία εθνικού αποθέματος 

• ότι το εθνικό απόθεμα τροφοδοτείται κυρίως από μια 
γραμμική μείωση 0,5 έως 2% της ποσόστωσης κάθε πα¬ 
ραγωγού. 

• ότι οι ποσότητες του Εθνικού αποθέματος διανέμο¬ 
νται με αντικειμενικά κριτήρια κυρίως σε νέους αγρότες 
που επιθυμούν να γίνουν καπνοπαραγωγοί. 

• ότι τα αντικειμενικά κριτήρια μπορούν να συμπληρώ¬ 
νονται ή και να καθορίζονται με απόφαση του Προέδρου 
του Οργανισμού Καπνού, αφού ληφθεί υπόψη και η γνώ¬ 


μη των ενδιαφερομένων οργανώσεων των παραγωγών 
και επιχειρήσεων μεταποίησης στα πλαίσια των κατευ¬ 
θύνσεων της παρούσης, αποφασίζουμε: 

Άρθρο 1 

Σκοπός 

1. Με την παρούσα απόφαση θεσπίζονται συμπληρω¬ 
ματικά μέτρα για την κατανομή των ποσοστώσεων παρα¬ 
γωγής καπνού στις ομάδες παραγωγών και στους μεμο¬ 
νωμένους παραγωγούς μη μέλη μιας ομάδας. 

2. Τα εν λόγω μέτρα έχουν εφαρμογή από την εσοδεία 
έτους 1999. 

3. Αρμόδιος φορέας για την εφαρμογή της παρούσης α¬ 
πόφασης είναι ο Εθνικός Οργανισμός Καπνού. 

Αρθρο 2 

Δικαιούχοι ποσόστωσης 

1. Δικαιούχοι ποσόστωσης για την εσοδεία έτους 1999 
είναι οι παραγωγοί μέλη ή μη μιας ομάδας παραγωγών ό¬ 
λων των ποικιλιών ή ομάδων ποικιλιών καπνού εφόσον πα¬ 
ρέδωσαν συγκεκριμένη ποσότητα καπνού σε επιχείρηση 
μεταποίησης κατά τις εσοδείες των ετών 1995,1996 1997 
ή δικαιώθηκαν για πρώτη φορά ποσόστωση κατά τις εσο¬ 
δείες των ετών 1997 και 1998. 

2. Όσοι εκ των παραγωγών της παρ. 1 δεν έκαναν χρή¬ 
ση της βεβαίωσης ποσόστωσης παραγωγής (δεν καλ¬ 
λιέργησαν καπνό και δεν συνήψαν σύμβαση καλλιέργει¬ 
ας), ούτε επέστρεψαν εντός των προθεσμιών που ορίζο¬ 
νται στον Καν(ΕΟΚ) 1066/95 το δικαίωμα επί της 
ποσόστωσης για την εσοδεία έτους 1999 μειώνεται κατά 
15%. 

3. Δεν είναι δικαιούχοι ποσόστωσης παραγωγής κα¬ 
πνού για την εσοδεία 1999 οι παραγωγοί 

• που έχουν ενταχθεί στο καθεστώς της πρόωρης συ- 
νταξιοδότησης. 

• που κατά τον έλεγχο των εκτάσεων της προηγούμενης 
εσοδείας διαπιστώθηκε ότι δεν προέβησαν σε καλλιέργεια 
καπνού, ή καλλιέργησαν εκτός αναγνωρισμένων ζωνών. 

• των οποίων ο μέσος όρος των παραδοθεισών ποσο¬ 
τήτων κατά τα έτη 1995 έως 1997 είναι κατώτερος των 200 
κιλών για τις ανατολικές ποικιλίες και κατώτερος των 400 
κιλών για τις ποικιλίες Μπέρλευ και Βιρτζίνια. 

• που κατά την διάρκεια των ετών 1996 έως 1998 εκχώ¬ 
ρησαν το σύνολο της ποσόστωσής τους ή δεν καλλιέργη¬ 
σαν καπνό και δεν επέστρεψαν έγκαιρα τις βεβαιώσεις 
ποσόστωσής τους. 

Άρθρο 3 

Υπολογισμός δικαιούμενης ποσόστωσης 

1. Για την εσοδεία έτους 1999 και ανά ποικιλία καπνού, 
η ποσόστωση κάθε παραγωγού είναι ίση με το μέσο όρο 
των ποσοτήτων που παραδόθηκαν σε επιχείρηση μετα¬ 
ποίησης κατά τις εσοδείες των ετών 1995,1996 και 1997. 

2. Οι παραγωγοί που έλαβαν βεβαίωση ποσόστωσης 
παραγωγής σε μια ποικιλία για πρώτη φορά κατά τα έτη 
1996 έως 1998 ως νέοι και παρέδωσαν καπνό στις επιχει¬ 
ρήσεις με τις οποίες είχαν συνάψει σύμβαση καλλιέργει¬ 
ας λαμβάνουν ποσόστωση η οποία είναι ανάλογη του μέ¬ 
σου όρου της παραδοθείσας ποσότητας κατά τα έτη που 
προηγούνται του έτους 1998. 

Εν τούτοις οι νέοι παραγωγοί του έτους 1998 λαμβά¬ 
νουν ποσόστωση ίση με την ποσόστωση του έτους αυτού . 

3. Εφόσον ένας παραγωγός έχει καταθέσει στον Εθνικό 
Οργανισμό Καπνού πριν απτήν 1/1/99 αίτηση με ανάλογα 
αποδεικτικά στοιχεία απ' τα οποία αποδεικνύεται ότι η πα¬ 
ραγωγή του ήταν ασυνήθιστα χαμηλή κατά την εσοδεία έ¬ 
τους 1997 λόγω εξαιρετικών καταστάσεων και ιδίως εξαι- 
τίας χαλαζόπτωσης, παγετού, ανεμοθύελλας, καύσωνα, 
υπερβολικών ή άκαιρων βροχοπτώσεων και πυρκαγιάς, η 
εν λόγω παραγωγή (ποσότητα), η οποία δεν μπορεί να υ¬ 
περβαίνει αθροιστικά την δικαιωθείσα ποσόστωση, λογί¬ 
ζεται ως παραδοθείσα κατά την εσοδεία αυτή. 

4. Με την επιφύλαξη των ποσοτήτων του κατωφλιού εγ¬ 
γύησης της παρ. 6 αν ο μέσος όρος, όπως αυτός υπολο¬ 
γίζεται σε εφαρμογή των οριζομένων στην παρ. 1,2 και 3 
του παρόντος άρθρου και του άρθρου 6 της παρούσας εί¬ 
ναι τουλάχιστον διακόσια (200) κιλά, για τις ανατολικές 
ποικιλίες και τετρακόσια (400) για τις ποικιλίες Μπέρλευ 
και Βιρτζίνια αλλά κατώτερος ορισμένων ορίων και εφό¬ 
σον ο συντελεστής αποδοτικότητας (Σ.Α) είναι μεγαλύτε¬ 
ρος ή ίσος του 0,99 προσαρμόζεται κατά περίπτωση ως α¬ 
κολούθως: 

Στην ποικιλία Μπασμάς στα 700 ή 900 κιλά όταν είναι κα¬ 
τώτερη των 600 και μεγαλύτερη ή ίση των 200 ή κατώτε¬ 
ρη των 800 και μεγαλύτερη ή ίση των 600 κιλών αντίστοι¬ 
χα· 

Στις ποικιλίες της VIII ομάδας ποικιλιών (Κ.Κ.Κλασσικά, 
Ελασσόνα, Μυρ.Αγρίνιου) στα 900 ή 1100 κιλά όταν είναι 
κατώτερη των 600 και μεγαλύτερη ή ίση των 200 ή κατώ¬ 
τερη των 1000 και μεγαλύτερη ή ίση των 600 κιλών αντί¬ 
στοιχα. 

Στις ποικιλίες της VI ομάδας ποικιλιών (Κατερίνη και ό¬ 
μοιες) και στις ποικιλίες της V ομάδας ποικιλιών (Μαύρα, 
Τσεμπέλια) στα 600 και 700 κιλά αντίστοιχα όταν είναι κα¬ 
τώτερη των 600 και μεγαλύτερη ή ίση των 200 κιλών. 

Στην ποικιλία Μπέρλευ στα 2800 ή 3200 κιλά όταν είναι 
κατώτερη των 2500 και μεγαλύτερη ή ίση των 400 ή κα¬ 
τώτερη των 3000 και μεγαλύτερη ή ίση των 2500 κιλών α¬ 
ντίστοιχα. 

5. Καμιά προσαρμογή δεν πραγματοποιείται στους πα¬ 
ραγωγούς που δεν συνήψαν σύμβαση ή που εκχώρησαν 
το δικαίωμά τους κατά την εσοδεία του προηγούμενου έ¬ 
τους. 

6. Με την επιφύλαξη της παραγ. 4 του άρθρου 5 της πα- 
ρούσης ο μέσος όρος των ποσοτήτων, όπως αυτός προ¬ 
κύπτει σ'εφαρμογή των οριζόμενων στις παραγ. 1,2,3 και 
4 προσαρμόζεται στην ποσότητα του ειδικού κατωφλιού 
εγγύησης, όπως αυτό καθορίζεται στο ΠΑΡΑΡΤΗΜΑ του 
Καν(ΕΟΚ) 660/99 το οποίο και παρατίθεται κατωτέρω. 

ΠΑΡΑΡΤΗΜΑ ΚΑΝ(ΕΟΚ) 660/99. 


Α/Α Π οικιλία ή ομάδα ποικιλιών 

1 Μπασμάς 

2 Κατερίνη και όμοιες 

3 Κ,Κ.Μασσικά 
Ελασσόνα 
Μυρ. Αγρίνιου 

4 Μαύρα 
Τσεμπέλια 

5 Μπέρλευ 

6 Βιρτζίνια 
ΣΥΝΟΛΟ 


Ποσότητα (τόννοι) 
κατωφλίου εγγύησης 
26.100 
22.250 

20.407 


14.800 

12.400 

30.700 

126.657 


7. Η προσαρμογή που αναφέρεται στην παραγ. 6 πραγ¬ 
ματοποιείται με την εφαρμογή ενός συντελεστή ο οποίος 


προκύπτει απ' τη σχέση της ποσότητας που αντιστοιχεί στο 
όριο του κατωφλίου εγγύησης προς τη ποσότητα του μέσου 
όρου της παραγ. 4, εκφραζόμενος με τέσσερα δεκαδικά. 

8. Η ως άνω προσδιοριζόμενη ποσόστωση για το σύνο¬ 
λο της ομάδας ισχύει για 3 έτη εφόσον στα μέλη της δεν 
προκύπτουν μεταβολές κατ' εφαρμογή των διατάξεων 
της παρούσης ή των κοινοτικών διατάξεων. 

Άρθρο 4 

Βεβαιώσεις ποσοστώσεων παραγωγής 

1.0 Εθνικός Οργανισμός Καπνού προβαίνει έγκαιρα και 
οπωσδήποτε μέχρι 15 Απριλίου για την εσοδεία 1999 και 
μέχρι 31 Ιανουάριου για τις εσοδείες των ετών 2000 και 
2001, στην έκδοση των βεβαιώσεων ποσοστώσεων παρα¬ 
γωγής στις ομάδες παραγωγών, ως το άθροισμα της α- 
ναλογούσης σε κάθε παραγωγό - μέλος της ομάδας πο¬ 
σόστωσης και στους μεμονωμένους παραγωγούς μη μέ¬ 
λη μιας ομάδας, αλλά και στην έκδοση συγκεντρωτικών 
ονομαστικών καταστάσεων ανά ομάδα παραγωγών, ποι¬ 
κιλία και δημοτικό διαμέρισμα (πρώην κοινότητα). Τις συ¬ 
γκεντρωτικές ονομαστικές καταστάσεις δημοσιοποιεί σε 
κάθε δημοτικό διαμέρισμα. 

Εντούτοις για τις εσοδείες των ετών 2000 και 2001 είναι 
δυνατή η έκδοση των ατομικών βεβαιώσεων ποσοστώσε¬ 
ων παραγωγής για τους παραγωγούς που είναι μέλη ο¬ 
μάδας παραγωγών από την ίδια την ομάδα , εφόσον υ¬ 
πάρχει αντικειμενική δυνατότητα και δοθεί η σχετική 
προς τούτο έγκριση από τον Εθνικό Οργανισμό Καπνού. 

2. Οι βεβαιώσεις ποσοστώσεων παραγωγής των μεμο¬ 
νωμένων παραγωγών παραδίδονται ενυπογράφως απ' 
ευθείας στους δικαιούχους παραγωγούς με ευθύνη και 
μέριμνα των τοπικών υπηρεσιών του Εθνικού Οργανι¬ 
σμού Καπνού, ενώ των παραγωγών-μελών μιας ομάδας 
παραδίδονται ενυπογράφως στις αντίστοιχες ομάδες. 

3. Κάθε δικαιούχος ποσόστωσης παραγωγός-μέλος ή 
μη μιας ομάδας παραγωγών έχει υποχρέωση να συμπλη¬ 
ρώσει ο ίδιος και υπεύθυνα στην πίσω πλευρά της ατομι¬ 
κής του βεβαίωσης τα ακριβή στοιχεία των εκτάσεων (χω¬ 
ριό, τοποθεσία, αγροτεμάχια, έκταση αγροτεμαχίου, α¬ 
ριθμός κτηματολογίου) επί των οποίων θα προβεί σε 
καλλιέργεια καπνού. 

4. Οι ομάδες παραγωγών μπορούν να αφαιρέσουν τις 
βεβαιώσεις ποσοστώσεων των παραγωγών - μελών τους 
για τους οποίους διαθέτουν επαρκή αποδεικτικά στοιχεία 
ότι δεν προβαίνουν οι ίδιοι και για λογαριασμό τους σε 
καλλιέργεια παραγωγή καπνών ή ότι προβαίνουν σε χαρι¬ 
στικές ή αθέμιτες συναλλαγές με αντικείμενο τις ποσο¬ 
στώσεις και τα αποδεικτικά στοιχεία τηρούνται με ευθύνη 
των ομάδων στο αρχείο των για επαλήθευση από κάθε αρ¬ 
μόδια αρχή ελέγχου. 

5. Οι ποσότητες της παραγ. 4 από τη συγκομιδή έτους 
1999 διανέμονται με ευθύνη της ομάδας σε άλλους πα¬ 
ραγωγούς - μέλη της και στη βάση αντικειμενικών κριτη¬ 
ρίων και ιδίως αυτών που περιγράφονται στην παραγ. 2 
του άρθρου 5 της παρούσης. 

Άρθρο 5 

ΕΘΝΙΚΟ ΑΠΟΘΕΜΑ 

1. Δημιουργείται Εθνικό απόθεμα ποσοστώσεων το ο¬ 
ποίο θα τροφοδοτείται κατά έτος 

• από μια γραμμική μείωση 0,5 έως 2% της ποσόστω¬ 
σης κάθε παραγωγού. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

• από διαθέσιμες ποσότητες οι οποίες δεν αξιοποιού- 
νται για σύναψη συμβάσεων 

• από μια μείωση 2% των ποσοστώσεων που αποτέλε- 
σαν αντικείμενο οριστικής εκχώρησης. 

2. Οι ποσότητες του εθνικού αποθέματος διανέμονται 
με αντικειμενικά κριτήρια σε ήδη παραγωγούς ή σε νέους 
αγρότες που επιθυμούν να γίνουν καπνοπαραγωγοί. 

Για τον καθορισμό των αντικειμενικών κριτηρίων πρέπει 
να λαμβάνονται υπόψη και κατά προτεραιότητα 

• οι παραγωγοί που ήδη εντάχθηκαν στο καθεστώς των 
νέων αγροτών ή που πριν απ'την προβλεπόμενη κάθε έ¬ 
τους προθεσμία διανομής των ποσοστώσεων, πρόκειται 
να ενταχθούν στο εν λόγω καθεστώς. 

• οι νέοι στην ηλικία και ιδίως έγγαμοι αγρότες που α¬ 
σκούν ή πρόκειται να ασκήσουν τη γεωργική δραστηριό¬ 
τητα 

• οι πολύτεκνοι δικαιούχοι ποσόστωσης ή μη δικαιού¬ 
χοι εψόσον όμως ασκούν γεωργική δραστηριότητα. 

• οι παλιννοστούντες που εγκαταστάθηκαν σε ορισμέ¬ 
νες ευαίσθητες ιδίως περιοχές 

• το ύψος της ποσόστωσης και η αποδοτικότητά των δι¬ 
καιούχων ποσόστωσης. 

3. Οι λεπτομέρειες εφαρμογής των παραγράφων 1 και 
2, καθορίζονται με τη διαδικασία που προβλέπεται στο 
άρθρο 10 παρ. 3 της παρούσης και έχουν ισχύ απ' τη συ¬ 
γκομιδή έτους 2000. 

4. Κατ' εξαίρεση για τη συγκομιδή έτους 1999 

η ο αρμόδιος Εθνικός Οργανισμός Καπνού μπορεί στα 
πλαίσια του Εθνικού Αποθέματος να χορηγήσει ποσό¬ 
στωση για πρώτη φορά στους πολύτεκνους αγρότες με 
έξη (6) παιδιά και άνω ή/και να βελτιώσει την ποσόστωση 
των πολυτέκνων με τέσσερα (4) παιδιά και άνω και ιδίως 
σε αυτούς που εμπίπτουν στην με αριθ. 
Φ. 126/59/Α.984/1.3.99 οδηγία του Προέδρου του Εθνικού 
Οργανισμού Καπνού. 

η οι ομάδες παραγωγών των οποίων ορισμένα μέλη δή¬ 
λωσαν έγκαιρα ότι δεν επιθυμούν χορήγηση ποσόστω¬ 
σης και κατ' επέκταση το δικαίωμά τους θεωρείται ως ε¬ 
πιστροφή, ή που έχουν υποβάλλει αίτημα στον Εθνικό Ορ¬ 
γανισμό Καπνού για μια γραμμική μείωση που δεν 
υπερβαίνει το 1 % της ποσόστωσης των παραγωγών - με¬ 
λών τους μπορούν να διανείμουν αυτές και στη βάση α¬ 
ντικειμενικών κριτηρίων που για την εσοδεία έτους 1999 
οι ίδιες καθορίζουν, για βελτίωση της ποσόστωσης άλλων 
παραγωγών-μελών τους ή/και για χορήγηση σε νέους πα¬ 
ραγωγούς. 

Άρθρο 6 

Αναδιάρθρωση ποικιλιών 

1. Κατά τις συγκομιδές των ετών 2000 και 2001 εφαρ¬ 
μόζεται πρόγραμμα αναδιάρθρωσης των ποικιλιών Μαύ¬ 
ρα και Τσεμπέλια για ποσότητα ύψους 2.160 και 1.640 
τόννων αντίστοιχα προς τις ομάδες ποικιλιών Βιρτζίνια, 
Μπασμάς, Κατερίνη και Κ.Κ. Κλασσικά. 

2. Στη βάση των εγγυημένων κατωφλίων ποσόστωσης 
των ομάδων ποικιλιών της παραγ. 1 όπως αυτά έχουν κα¬ 
θοριστεί με τον Καν(Ε.Ε) 660/99 του Συμβουλίου για τις ε¬ 
σοδείες των ετών 2000 και 2001, η αναδιάρθρωση αυτή 
θα πραγματοποιηθεί κατ' αρχήν σε εθελούσια βάση, και 
κατόπιν υποβολής στον Εθνικό Οργανισμό Καπνού σχετι¬ 
κής δήλωσης απ'τους ενδιαφερομένους. 

3. Εφόσον κατά το έτος 2000 ή 2001 το με την εθελού¬ 


σια βάση προκύπτον αποτέλεσμα αναδιάρθρωσης είναι 
κατώτερο ή ανώτερο του ύψους που καθορίζεται στη πα- 
ραγ. 1, λαμβάνονται συμπληρωματικά μέτρα τα οποία κα¬ 
θορίζονται με τη διαδικασία που προβλέπεται στο άρθρο 
10 παρ. 3 της παρούσης. 

4. Για τον καθορισμό των συμπληρωματικών μέτρων 
πρέπει να ληφθεί υπόψη και η γνώμη των Οργανώσεων 
των παραγωγών και των επιχειρήσεων μεταποίησης κα¬ 
θώς και η ανά ποικιλία και ποσότητα ενδεικνυόμενη Ζώνη 
αναδιάρθρωσης της καπνοκαλλιέργειας. 

Άρθρο 7 

Εξαγορά ποσοστώσεων 

1. Απ' τη συγκομιδή έτους 2000 εφαρμόζεται πρόγραμ¬ 
μα εξαγοράς των ποσοστώσεων κατόπιν υποβολής αιτή¬ 
σεων μέχρι 31 Αυγούστου κάθε έτους των ενδιαφερομέ¬ 
νων προς τούτο παραγωγών. 

2. Η εν λόγω εξαγορά μπορεί να πραγματοποιηθεί κατά 
προτεραιότητα από άλλους ενδιαφερομένους παραγω¬ 
γούς της ίδιας ομάδας παραγωγών και του ιδίου Νομού 
ή/και κοινότητας και κυρίως από νέους αγρότες ή παρα¬ 
γωγούς με χαμηλό ύψος ποσόστωσης, ενώ σε περίπτωση 
μη εκδήλωσης ενδιαφέροντος από κανένα παραγωγό απ' 
την Ευρωπαϊκή Ένωση. 

3. Για τις ποσοστώσεις που θα εξαγοράζονται κατ'έτος 
και μέσα σε διάστημα τεσσάρων μηνών, δηλαδή από 1η 
Σεπτεμβρίου μέχρι 31 Δεκεμβρίου, είτε από άλλους πα¬ 
ραγωγούς είτε απ'την Ευρωπαϊκή Ένωση θα καταβάλλε¬ 
ται κατ'έτος στον δικαιούχο ενίσχυση για τρία έτη μετά α¬ 
κόλουθα κατά ποικιλία και κιλό ποσά: 

Ποικιλία Βιρτζίνια (I ομάδα) 0,67741 ΕΥΡΩ/κιλό 

» Μπέρλευ (II ομάδα) 0,54187 « 

» Μαύρα, Τσεμπέλια (νομάδα) 0,54187 « 

» Μπασμάς (VI ομάδα) 0,93854 « 

» Κατερίνη ή όμοιες (VII ομάδα) 0,79635 « 

» Κ.Κ. Κλασσικά, Ελασσόνα, 

Μυρ.Αγρινίου (VIII ομάδα) 0,56904 « 

4. Οι ποσοστώσεις που δεν θα εξαγοράζονται από εν¬ 
διαφερομένους παραγωγούς αλλά απ'την Ε.Ε θα αφαι- 
ρούνται απ' το συνολικό ισχύον κατώφλι εγγύησης κάθε 
ποικιλίας ή ομάδας ποικιλιών της επόμενης συγκομιδής. 

5. Ποσοστό ύψους μέχρι 25% της συνολικής ποσόστω¬ 
σης ορισμένων ευαίσθητων περιοχών ή ποικιλιών ανώτερης 
ποιότητας, δύναται να εξαιρείται του μέτρου της εξαγοράς. 

6. Η εξαγορά των ποσοστώσεων των παραγωγών της 
παραγ. 1 ισχύει εφόσον οι εν λόγω παραγωγοί έχουν συ¬ 
νάψει σύμβαση κατά τα τρία τελευταία έτη. 

7. Οι λεπτομέρειες του παρόντος άρθρου καθορίζονται 
με τη διαδικασία που προβλέπεται στο άρθρο 10 παραγ. 
3 της παρούσης. 

Άρθρο 8 

Μεταφορά ποσοστώσεων μεταξύ ομάδων ποικιλιών 

1. Εφόσον ένα μέρος μιας ποικιλίας ή ομάδας ποικιλιών, 
που διανεμήθηκαν στις ομάδες παραγωγών κατ' εφαρμο¬ 
γή του άρθρου 3 της παρούσης, επιστρέφονται πριν 
απ'την λήξη της προθεσμίας υπογραφής των συμβάσεων 
απ' τους παραγωγούς για αλλαγή κυρίως ποικιλίας μπο¬ 
ρούν να μεταφερθούν σε μια άλλη ποικιλία ή ομάδα ποικι¬ 
λιών, με την επιφύλαξη της διατήρησης της δημοσιονομι¬ 
κής ουδετερότητας. 

2. Οι ποσότητες της παραγ. 1, που δεν μπορούν να υ¬ 
περβαίνουν ένα όριο καθοριζόμενο με τη διαδικασία που 
προβλέπεται στο άρθρο 10 παραγ. 3 της παρούσης, δια¬ 
νέμονται είτε στους ίδιους παραγωγούς αλλά στην νέα 
ποικιλία, εφόσον έχουν υποβάλλει σχετικό αίτημα στην ο¬ 
μάδα, είτε με αντικειμενικά κριτήρια σε άλλους παραγω¬ 
γούς της ίδια ομάδας παραγωγών αλλά στη νέα ποικιλία. 

3. Κατ'εξαίρεση της παραγ. 1 και λόγω διαθεσίμων πο¬ 
σοτήτων για τη συγκομιδή έτους 1999 οι παραγωγοί των 
ποικιλιών Κ.Κ. Μη Κλασσικά που ήδη προέβησαν σε αντι¬ 
κατάσταση (αλλαγή) των ποικιλιών αυτών προς τις ποικι¬ 
λίες της VIII ομάδας ποικιλιών (Κ.Κ.Κλασσικά) στα πλαίσια 
του προγράμματος αναδιάρθρωσης της Ευρωπαϊκής Έ¬ 
νωσης για τη χώρα μας, λαμβάνουν ποσόστωση ίση με 
την ποσόστωση ποικιλιών που αντικατέστησαν. 

Άρθρο 9 

Μεταβιβάσεις-Εκχωρήσεις δικαιώματος ποσοστώσεων 

1. Εφόσον ένας παραγωγός δικαιούχος ποσόστωσης 
μεταβιβάσει την εκμετάλλευσή του (τους αγρούς) στην ο¬ 
ποία καλλιεργεί καπνό, με οποιοδήποτε καθεστώς και ι¬ 
δίως με πώληση ή μίσθωση ή κληρονομιά ή ένταξη στο κα¬ 
θεστώς της πρόωρης συνταξιοδότησης, ο νέος κάτοχος 
της εκμετάλλευσης αποκτά και το δικαίωμα επί της ποσό¬ 
στωσης εκτός και αν στην πράξη μεταβίβασης αναφέρε- 
ται διαφορετικά. 

Εκτός περιπτώσεων ανωτέρας βίας αν ο αποδέκτης της 
εν λόγω μεταβίβασης δεν αξιοποιήσει (δεν συνάψει σύμ¬ 
βαση καλλιέργειας) το μεταβιβασθέν δικαίωμα της ποσό¬ 
στωσης, αποκλείεται οριστικά του δικαιώματος χορήγη¬ 
σης ποσόστωσης κατά τα επόμενα έτη. 

2. Οι παραγωγοί δικαιούχοι ποσόστωσης σε μια ποικιλία 
καπνού μπορούν να ανταλλάξουν το δικαίωμα της ποσό¬ 
στωσης με παραγωγούς που δικαιώθηκαν ποσόστωση σε 
άλλη ποικιλία μετά από έγκριση του αρμοδίου ελεγκτικού 
φορέα (Εθνικός Οργανισμός Καπνού). Στην περίπτωση 
αυτή η ανταλλαγή των δικαιωμάτων μεταξύ των παραγω¬ 
γών είναι οριστική. 

3. Οι παραγωγοί δικαιούχοι βεβαίωσης ποσόστωσης σε 
μια ποικιλία ή ομάδα ποικιλιών μπορούν να εκχωρήσουν 
εν όλω ή εν μέρει το δικαίωμα αυτό σε άλλο παραγωγό δι¬ 
καιούχο βεβαίωσης ποσόστωσης στην ίδια ποικιλία ή ο¬ 
μάδα ποικιλιών εφόσον πληρούνται οι όροι που ορίζονται 
στον Καν(ΕΟΚ) 2848/98. Ωστόσο ένας παραγωγός δικαι¬ 
ούχος βεβαίωσης ποσόστωσης δεν μπορεί να είναι απο¬ 
δέκτης εκχώρησης περισσότερο από τρεις (3) παραγω¬ 
γούς, ενώ ο εκχωρών δεν μπορεί να εκχωρήσει το δικαίω¬ 
μά του σε περισσότερο από 2 παραγωγούς. 

4. Οι λεπτομέρειες εφαρμογής της παραγ. 3 καθορίζο¬ 
νται με εγκύκλιο-οδηγία του Προέδρου του Εθνικού Ορ¬ 
γανισμού Καπνού. 


Άρθρο 10 
Λοιπές διατάξεις 

1. Ο Εθνικός Οργανισμός Καπνού δημοσιοποιεί όλα τα 
μηχανογραφημένα στοιχεία των καπνοπαραγωγών 
στους οποίους κατανεμήθηκε ποσόστωση. Η δημοσιο¬ 
ποίηση αυτή πραγματοποιείται με τοιχοκόλληση των μη¬ 
χανογραφημένων στοιχείων στα γραφεία των Δήμων. 

2. Με την παρούσα απόφαση αναγνωρίζονται και ισχύ¬ 
ουν όλες οι πράξεις και οδηγίες του Προέδρου του Εθνι¬ 
κό Οργανισμό Καπνού που έχουν σχέση με την κατανομή 
των ποσοστώσεων παραγωγής καπνού εσοδείας 1999, ε¬ 
φόσον δεν είναι αντίθετες με τις διατάξεις της παρούσας. 

3. Οι συμπληρωματικές οδηγίες για την ορθή εφαρμο¬ 
γή των διατάξεων των άρθρων 5,6,7 και 8 καθορίζονται α¬ 
πό τον Πρόεδρο του Εθνικού Οργανισμού Καπνού, αφού 
ληφθεί υπόψη και η γνώμη των οργανώσεων των παρα¬ 
γωγών και των επιχειρήσεων μεταποίησης. 

Άρθρο 11 

Η παρούσα απόφαση να δημοσιευθεί την εφημερίδα 
της Κυβέρνησης και εφαρμόζεται από την εσοδεία 1999. 

Αθήνα, 12 Απριλίου 1999 

ΟΙ ΥΠΟΥΡΓΟ! 

ΕΘΝΙΚΗΣ ΟΙΚΟΝΟΜΙΑΣ ΓΕΩΡΓΙΑΣ 

ΓΙΑΝΝΟΣ ΠΑΠΑΝΤΩΝΙΟΥ ΓΕΩΡΓΙΟΣ ΑΝΩΜΕΡΙΤΗΣ 

-φ- 

ΔΙΟΡΘΩΣΕΙΣ ΣΦΑΛΜΑΤΩΝ (3 ) 

Στην αριθμ. Δ4/541/21.10.98 απόφαση του Υπουργού 
Εθνικής Παιδείας και Θρησκευμάτων που δημοσιεύθηκε 
στο ΦΕΚ 1135 τ. Β' επιφέρεται η παρακάτω διόρθωση: 

σελ. 13513 στήλη 2ο στίχος 11 να αντικατασταθεί από 
το λανθασμένο: «α. Στελεχώνπωλήσεων» στο ορθό: «α. Υ¬ 
παλλήλων οικονομικών υπηρεσιών». 

(Από το ΥΠΕΠΘ) 

-♦- (4) 

Στην 367559/14.6.99 απόφαση του Υπουργού Γεωρ¬ 
γίας που έχει δημοσιευθεί στο ΦΕΚ 1316/24.6.99 τεύχος 
Β' γίνεται η παρακάτω διόρθωση: 

Στην παρ. 6 του διατακτικού της απόφασης και συγκε¬ 
κριμένα στην με αυξ. αρ. 11 Ν.Α. Πιερίας αντί Δ/νση Τε¬ 
χνικών Υπηρεσιών Τμήμα υδραυλικών και αρδευτικών έρ¬ 
γων σε: 

Ν.Α. Πιερίας - Τμήμα Διαχείρισης υδατ. πόρων και εκ- 
μηχ. Γεωργίας. 

(Από το Υπουργείο Γεωργίας) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ_ΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιι«ρ: νννννν.βΙ.ρΓ 
β-ηπΗίΙ: ην35 @ Θΐ.9Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227-Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127/89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 

ΤΙΜΗ ΦΥΛΛΩΝ ' Μέ ΧΡ ι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ _ ^ σελίδες και άνω προσαύξηση 100 δρχ. ανά θσέλιδο ή μέρος αυτού 


Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 35 12 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 >· 3.500 ·> 

15.000 » 750 » 

70.000 » 3.500 » 

30.000 ·> 1 500 » 

15.000 » 750 » 

5.000 » 250 » 

10.000 » 500 » 

3.000 » 150 » 

10.000 » 500 » 

250.000 >· 12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 12.500 » 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00 ] 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 






